Vispārējās tiesas 2019. gada 3. oktobra spriedums – BASF/ECHA
(Lieta T-805/17) 1
(REACH – Regulas (EK) Nr. 1907/2006 11. pants – Īstenošanas regulas (ES) 2016/9 3. panta 3. punkts – Kopīgas datu iesniegšanas pienākums – Kopīga iesniegšana ar pilnīgas atkāpes iespēju – ECHA administratīvā prakse, kas paredz vienošanos ar galveno reģistrētās vielas reģistrētāju par nosacījumiem piekļuvei kopīgam iesniegumam – Vienošanās neesamība – Strīdu novēršanas mehānisms, ko piemēro pēc analoģijas – Lēmums, ar kuru tiek piešķirta piekļuve kopīgam iesniegumam – Juridiskais pamats – ECHA rīcības brīvība – Acīmredzama kļūda vērtējumā – Pienākums norādīt pamatojumu – Tiesiskā drošība)
Tiesvedības valoda – angļu
Lietas dalībnieki
Prasītāja: BASF SE (Ludvigshāfene pie Reinas, Vācija) (pārstāvji: R. Cana, D. Abrahams, E. Mullier un H. Widemann, advokāti)
Atbildētāja: Eiropas Ķimikāliju aģentūra (pārstāvji: M. Heikkilä, C. Jacquet un T. Basmatzi)
Priekšmets
Prasība, kas ir pamatota ar LESD 263. pantu un ar ko tiek lūgts atcelt ECHA 2017. gada 2. oktobra lēmumu DSH–30-3-0122-2017, ar kuru Sustainability Support Services (Europe) AB ir piešķirta piekļuve kopīgajam iesniegumam, ko kā galvenā reģistrētāja iesniegusi REACH & colours attiecībā uz vielu dinātrija 4,4’-bis[(4-anilīn-6-morfolīn-1,3,5– triazīn-2–il)amino]stilbēn-2,2’-disulfonāts ar numuru CE 240-245-2 un numuru CAS 16090-02-1.
Rezolutīvā daļa:
Prasību noraidīt.
BASF SE un Eiropas Ķimikāliju aģentūra (ECHA) sedz savus tiesāšanās izdevumus pašas.
____________
1     OV C 52, 12.2.2018.